ભારત સામેની પહેલી ટેસ્ટ બાદ નોટિંગહામ ખાતે એક પબમાં દારૂ પીને ટોપલેસ તસવીરો ખેંચાવવા બદલ ઇંગ્લેન્ડના ટોપ ઓર્ડર બેટ્સેમન ગેરી બેલેન્સને ટીમના કોચ પીટર મૂર્સે ચેતાવણી આપી છે. બેલેન્સની કેટલીક તસવીરો બ્રિટિશ સમાચાર પત્રોમાં ફરતી થઇ હતી, જેમાં તે ટોપલેસ અવસ્થામાં હતો અને તેના હાથમાં બીયરના કેન હતા. જોકે ઇસીબીએ ભારત સામે ટ્રેન્ટ બ્રીજ ટેસ્ટમાં અડધી સદી ફટકારનારા આ પ્રતિભાશાળી બેટ્સેમેનને માત્ર ચેતાવણી આપવાનો નિર્ણય કર્યો છે.